DA Den Europæiske Unions Tidende C 39/3

Bekendtgørelse til de personer og enheder, der er omfattet af de restriktive foranstaltninger i Rådets afgørelse 2010/788/FUSP som gennemført ved Rådets gennemførelsesafgørelse (FUSP) 2017/203 og i Rådets forordning (EF) nr. 1183/2005 som gennemført ved Rådets gennemførelsesforordning (EU) 2017/199

(2017/C 39/05)

Følgende oplysninger bekendtgøres hermed for de personer og den enhed, der er opført i bilag I til Rådets afgørelse 2010/788/FUSP (1) som gennemført ved Rådets gennemførelsesafgørelse (FUSP) 2017/203 (2) og bilag I til Rådets forordning (EF) nr. 1183/2005 (3) som gennemført ved Rådets gennemførelsesforordning (EU) 2017/199 (4).

Den 13. og 19. oktober og den 15. december 2016 ændrede og ajourførte den komité, der er nedsat i henhold til FN's Sikkerhedsråds resolution 1533 (2004), listen over personer, grupper, virksomheder og enheder, der er omfattet af restriktive foranstaltninger.

De berørte personer og den berørte enhed kan til enhver tid indgive en anmodning til den FN-komité, der er nedsat i henhold til punkt 8 i FN's Sikkerhedsråds resolution 1533 (2004), sammen med tilhørende dokumentation om, at beslutningerne om at opføre dem på FN's liste tages op til fornyet overvejelse. En sådan anmodning sendes til følgende adresse:

Focal Point for De-listing Security Council Subsidiary Organs Branch Room DC2 2034 De Forenede Nationer New York, N.Y. 10017 USA Tlf. +1 9173679448 Fax. +1 2129631300 E-mail: delisting@un.org

I forlængelse af FN's beslutning har Rådet for Den Europæiske Union besluttet, at personerne og enheden skal opføres på listen over personer og enheder, som er omfattet af de restriktive foranstaltninger i afgørelse 2010/788/FUSP som gennemført ved gennemførelsesafgørelse (FUSP) 2017/203 og forordning (EF) nr. 1183/2005 som gennemført ved gennemførelsesforordning (EU) 2017/199. Grundene til udpegelse af de berørte personer og enheder fremgår af de relevante rubrikker i bilagene til afgørelse og forordning.

De berørte personer og den berørte enhed gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til forordning (EF) nr. 1183/2005, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 5 i forordningen).

De berørte personer og den berørte enhed kan med den fornødne dokumentation på nedenstående adresse rette en anmodning til Rådet om, at beslutningen om at optage dem på ovennævnte lister tages op til fornyet overvejelse.

Rådet for Den Europæiske Union Generalsekretariatet GD C 1C Rue de la Loi/Wetstraat 175 1048 Bruxelles/Brussel BELGIEN E-mail: sanctions@consilium.europa.eu

De berørte personer og den berørte enhed gøres ligeledes opmærksom på muligheden for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 336 af 21.12.2010, s. 30.

(2) EUT L 32 af 7.2.2017, s. 22.

(3) EUT L 193 af 23.7.2005, s. 1.

(4) EUT L 32 af 7.2.2017, s. 1.